KIRJALLINEN KYSYMYS E-3190/00 esittäjä(t): Brigitte Langenhagen (PPE-DE) komissiolle. Energiakustannukset ja toisistaan poikkeavat kilpailuehdot puutarha-alalla.



Virallinen lehti nro 163 E , 06/06/2001 s. 0056 - 0057



KIRJALLINEN KYSYMYS E-3190/00 esittäjä(t): Brigitte Langenhagen (PPE-DE) komissiolle (12. lokakuuta 2000) Aihe: Energiakustannukset ja toisistaan poikkeavat kilpailuehdot puutarha-alalla Pohjoissaksalaiset puutarha-alan yritykset, joiden useat tuotteet kasvatetaan kasvihuoneissa, joutuvat yhä useammin kamppailemaan olemassaolostaan nopeasti kasvavien energiakustannusten takia. Verohelpotukset aiheuttavat liiallista kilpailun vääristymistä esimerkiksi Alankomaissa alueilla, joissa on paljon yrityksiä. Tutkimusteni mukaan Saksan ja Alankomaiden välisen raja-alueen saksalaisilla puutarha-alan yrityksillä on öljykonsernien hintapolitiikan ja korkeamman arvonlisäverokannan takia yli kaksinkertaiset energiakustannukset niiden alankomaalaisiin kilpailijoihin verrattuna. Energian hinnan nousun ei voida antaa vaikuttaa kuluttajahintoihin kovan kilpailun takia. Verotuksen yhdenmukaistamisen puuttumisen aiheuttama kilpailun vääristyminen korostuu energian hinnan nousun takia ja se uhkaa eri tavoin useita ammattialoja ja ammatteja. Siksi kysyn komissiolta: 1. Onko komissio tietoinen tukalasta kilpailutilanteesta puutarha-alalla? 2. Mitä komissio aikoo tehdä tämänkaltaisen kilpailun vääristymisen poistamiseksi tai lieventämiseksi Euroopassa? 3. Miten komissio aikoo vastustaa yksittäisten jäsenvaltioiden toisistaan poikkeavaa öljykonsernien hintapolitiikkaa? 4. Aikooko komissio vastustaa jäsenvaltioiden tietyille ammattialoille myöntämiä tukia? Jos aikoo, millaisin toimin? 5. Miten komissio aikoo yhdenmukaistaa toisistaan poikkeavia arvonlisäverokantoja? Franz Fischlerin komission puolesta antama vastaus (14. joulukuuta 2000) 1. Komissio arvioi säännöllisesti maatalousalan ja siten myös puutarha-alan kehitystä. 2. ja 3. Erilaiset verotusjärjestelmät johtavat eri jäsenmaissa toimivien yritysten erilaiseen kilpailuasemaan. Euroopan yhteisön perustamissopimuksen 93 artiklan (entinen 99 artikla) mukaan neuvoston tehtävänä on päättää verotusasioista yksimielisellä päätöksellä. Neuvosto käsittelee paraikaa komission ehdotusta neuvoston direktiiviksi energiatuotteiden verotusta koskevan yhteisön kehyksen uudistamisesta(1). Jos verotus täyttää Euroopan yhteisön perustamissopimuksen 87 artiklan 1 kohdan (entinen 92 artikla) vaatimukset eli erityisesti jos se on valikoivaa (esimerkiksi tietty verokanta tietyille yrityksille tai tuotteille) se kuuluu komission toteuttaman valtiontukien valvonnan piiriin. Jos energiantuottajat sopisivat hinnoista tai markkinaosuuksista tietyllä alueella, kyseessä olisi Euroopan unionin perustamissopimuksen 81 artiklan (entinen artikla 85) rikkominen. Jos kysymyksen esittäjällä on esittää tietoja tämänkaltaisesta sopimuksesta, pyydämme häntä toimittamaan tiedot komissiolle, jotta asia voidaan tutkia. 4. Komissiolla ei ole tietoa muista maatalousalan energiakustannuksiin liittyvistä valtiontuista kuin nykyisestä Saksan ekoveron vapautuksesta, josta on etua suurille kasvihuoneille (hyväksytty valtiontuki N 575/99) ja Hollannin nykyisestä hiilidioksidiveron (CO2) vapautuksesta (hyväksytty valtiontuki N 589/B/98). Komission tietojen mukaan Alankomaiden puutarha-ala ei saa minkäänlaista erikoiskohtelua energiamarkkinoilla. 5. Yhteisön voimassaolevan lainsäädännön mukaan energian verotus määräytyy tietyn arvonlisäverokannan mukaan. Saksassa arvonlisäverokanta on 16 % ja Alankomaissa 17,5 %. Lisäksi veroa maksavat yritykset voivat vähentää energiasta maksamansa arvonlisäveron omassa verotuksessaan. Uuden arvonlisäverostrategian(2) yhteydessä arvonlisäkannan määrittämisessä sovellettavien määräysten ja poikkeusten uudelleentarkastelua ja järkiperäistämistä on harkittava keskipitkällä aikavälillä. (1) EYVL C 139, 6.5.1997. (2) KOM(2000) 348 lopullinen.